cyanic-selkie/wikianc huggingface dataset:
Indomito-luokka
Indomito-luokka eli I-luokka oli Italian laivaston kuuden hävittäjän muodostama alusluokka ensimmäisessä maailmansodassa. Luokka oli ensimmäinen Regia Marinan suuri kokoinen hävittäjäluokka ja se oli samalla ensimmäinen turbiinimoottorein varustettu alusluokka laivastossa. Luokan suunnitteli Pattisonin insinööri Luigi Scaglia. Ensimmäisestä maailmansodasta selvinneet alukset luokiteltiin 10. lokakuuta 1929 torpedoveneiksi.
Alukset
Luokan alusten aseistukseen lisättiin vuonna 1914 kaksi torpedoputkea ja ensimmäisen maailmansodan aikana tilattiin miinakiskot kymmenelle miinalle. Vuosina 1918-1919 sodasta selvinneiden alusten tykit vaihdettiin viiteen neljän tuuman 35 pituuskaliiperin ja yhteen 40 millimetrin 39 pituuskaliiperin tykkiin.
Pikaraiset (eteläinen)
Pikaraiset on noin kahden hehtaarin laajuinen metsäjärvi Kirkkonummen koillisosassa. Se muodostaa saman nimisen, koillisessa sijaitsevan suuremman vakaveden kanssa Pikaraiset-nimisen kokonaisuuden. Järviä yhdistää salmi. Ympäristö on kallioista ja metsäistä korpea.
Pikaraiset-nimi palautuu adjektiiviin pikkarainen. Järvet tunnetaan myös nimin Iso  Pikkarainen ja Vähä Pikkarainen. Myös muotoa Pekkarais on käytetty, muiden muassa. Nimet lienevät nuorehkoja.
Eteläinen Pikarainen kuuluu kokonaisuudessaan Nuuksion kansallispuistoon. Pikaraisten etäisyys Kirkkonummen keskustasta on noin seitsemäntoista kilometriä pohjoiseen; etäisyys Helsingin keskustasta on noin 28 kilometriä luoteeseen. Kirkkonummen pohjoisin taajama, Veikkola, sijaitsee Pikaraisten länsipuolella.
Davor Vlaškovac
Vlaškovac saavutti Birminghamin EM-kilpailuissa 1995 pronssia 71 kg:n sarjassa. Hän oli samassa painoluokassa viides Haagin EM-kilpailuissa 1996. Hän edusti Bosnia-Hertsegovinaa Atlantan olympialaisissa 1996, minkä jälkeen hän siirtyi edustamaan Saksaa.
Douglas Edwards
Douglas Edwards (14. heinäkuuta 1917 Ada, Oklahoma – 13. lokakuuta 1990) oli yhdysvaltalainen reportteri ja uutisankkuri.
Edwards aloitti uransa radiossa jo 15-vuotiaana toimien kuuluttajana ja vuonna 1942 hän siirtyi CBS:lle. Toisen maailmansodan aikana hän toimi Lontoossa kirjeenvaihtajana Edward R. Murrow'n alaisuudessa. Sodan jälkeen hänestä tuli CBS World News Roundup -ohjelman uutisankkuri. Vuonna 1948 hän siirtyi televisioon CBS Television News -uutislähetykseen, jota hän ankkuroi vuoteen 1962 asti, jolloin Walter Cronkite korvasi hänet.
Douglas Edwards nimettiin Radio Hall of Fameen vuonna 2006.
Karsten Smith
Karsten Smith (s. 13. marraskuuta 1988 Huntington Station, New York, Yhdysvallat) on yhdysvaltalainen jalkapalloilija, pelipaikaltaan keskuspuolustaja. Hän on edustanut vuodesta 2015 lähtien NASL-sarjassa pelaavaa Fort Lauderdale Strikersia.
Smith on edustanut myös yhdysvaltalaisia FC New Yorkia ja San Antonio Scorpionsia (2012), suomalaista VPS:aa (2013) ja islantilaista KA:ta (2014). Kaudella 2013 Smith pelasi 16 Veikkausliigan ottelua VPS:ssa ja seuraavalla kaudella 16 ottelua Islannin pääsarjassa.
Kaveh Mehrabi
Kaveh Mehrabi (s. 5. toukokuuta 1982) on iranilainen sulkapalloilija. Hän on kotoisin Teheranista, mutta muutti Tanskaan vuonna 2003, jolloin hänestä myös tuli ammattilaispelaaja. Hän on kilpaillut Iranin edustajana muun muassa maailmanmestaruuskilpailussa 2007 ja vuoden 2008 olympialaisissa.
Sky Ferreira
Sky Ferreira (s. 8. heinäkuuta 1992 Los Angeles, Kalifornia, Yhdysvallat) on yhdysvaltalainen laulaja, lauluntekijä, malli sekä näyttelijä. Hänen tyylilajiisa kuuluvat electropop, dance-pop, poprock sekä new wave. Vuonna 2014 hän oli Miley Cyrusin lämppärinä Bangerz Tourilla.
Elämä
Ferreira kasvoi Venice Beach alueella Los Angelesissa, mutta hänen lapsuutensa ei ollut tavanomainen. Hänen vanhempansa olivat kypsymättömiä kasvattamaan lapsia, joten hänen isoäitinsä kasvatti häntä. Hänen isoäitinsä työskenteli Michael Jacksonin stylistinä ja Ferreirasta tuli hyvin läheinen hänen kanssaan. Kolmentoista vuoden ikäisenä hän alkoi harjoittelemaan oopperalaulamista. Ferreira ei pitänyt koulusta ja teini-ikäisenä hän lopetti koulun ja alkoi ladata YouTubeen videoita joissa hän lauloi cover -kappaleita makuuhuoneessaan. Lopulta ne herättivät Capitol Recordsin, jotka tarjosivat hänelle sopimusta.
Ferreiraa kertoi laajassa haastattelussa että häntä käytettiin hyväksi hänen nuoruudessaan. Hän ei aluksi puhunut siitä kenellekään aikuisille vaan yritti sen sijaan muuttaa persoonallisuutensa, ja alkoi käyttäytymään kovemmin ja aggressiivisemmin.
Ferreira alkoi seurustelemaan DIIV yhtyeen laulaja Zachary Cole Smithin kanssa vuonna 2012. Ferreira ja Smith pidätettiin 14. syyskuuta 2013 huumeiden hallussapidosta. He ovat eronneet vuonna 2016.
Ura
Kesäkuussa 2010, Ferreira ilmestyi Jalouse-lehden kannessa. Samaan aikaan hän alkoi kirjoittaa ja äänittää kappaleita debyyttistudioalbumiinsa tuottajien ja osaomistajien Bloodshy & Avantin, Greg Kurstinin, Nicole Morierin, Klas Åhlundin, Colin Munroen, Linda Perryn, ja Frankmusikin kanssa. Ferreiran ensimmäinen EP-levy julkaistiin 22. Marraskuuta vuonna 2011. Sky Ferreiran uusin levy Night time, my time julkaistiin 29. lokakuuta vuonna 2013.
Poul Schlüter
Poul Holmskov Schlüter (3. huhtikuuta 1929 – 27. toukokuuta 2021 ) oli tanskalainen poliitikko, joka toimi maansa pääministerinä vuosina 1982–1993.
Schlüter valmistui oikeustieteen kandidaatiksi vuonna 1957 ja asianajajaksi vuonna 1960. Hän nousi kansankäräjille vuonna 1964 ja toimi siellä aina vuoteen 1994 asti. Hän oli myös Konservatiivisen kansanpuolueen (KF) puheenjohtaja vuosina 1974–1977 ja 1981–1993.
Ennen pääministeriyttään Schlüter oli toiminut Euroopan neuvoston jäsenenä vuosina 1971–1974 ja Tanskan delegaation johdossa Pohjoismaiden neuvostossa 1978–1979. Hän joutui eroamaan pääministerin paikalta vuonna 1993, kun selvisi, että hän oli antanut parlamentille vääriä tietoja. Tapaus tunnetaan nimellä "Tamilsagen" johon liittyi Sri Lankan sisällissodan tamilipakolaisten turvapaikkahakemuksia.
Pääministeriuransa jälkeen Schlüter oli Euroopan parlamentin jäsenenä vuosina 1994–1999, ensimmäiset kolme vuotta hän toimi parlamentin varapuhemiehenä.
Schlüterin omaelämäkerta Sikken et liv julkaistiin vuonna 1999.
Skolkovo Moscow School of Management
Moscow School of Management Skolkovo  on liikkeenjohdon korkeakoulu Venäjällä. Se sijaitsee Skolkovossa, Moskovan alueella, välittömästi Moskovan länsipuolella. Korkeakoulu perustettiin vuonna 2006 suurten venäläisten ja kansainvälisten yritysjohtajien voimin.
Kustaa Horn
Kustaa Horn af Björneborg (, 22. lokakuuta 1592 – 10. toukokuuta 1657) oli suomalaista sukua oleva ruotsalainen marsalkka, valtiomies, kreivi ja vapaaherra. Hänestä tuli valtaneuvos vuonna 1624, sotamarsalkka 1628, Porin kreivi 1651, Liivinmaan kenraalikuvernööri 1652 ja valtakunnanmarsalkka 1653.
Kustaa Horn oli Kaarle Henrikinpoika Hornin poika. Hän opiskeli nuorena Rostockissa, Jenassa ja Wittenbergissä sodankäyntiä ja täydensi opintojaan vielä Alankomaiden käskynhaltijan Morits Oranialaisen palveluksessa. Palattuaan Ruotsiin hän haavoittui vaikeasti Riian piirityksessä vuonna 1621. Hän johti sotajoukkoja Baltiassa menestyksekkäästi, ja Ruotsin kuningas Kustaa II Adolf nimitti Hornin kenttämarsalkakseen tämän ollessa vasta 35-vuotias.
Kolmikymmenvuotisessa sodassa Horn oli Kustaa II Aadolfin lähin mies, ja Hornin taito toi Ruotsille tärkeän voiton Breitenfeldin ensimmäisessä taistelussa 1631.
Nördlingenin taistelussa 1634 hän komensi Ruotsin armeijaa yhdessä Bernhard Weimarin kanssa. Miehet olivat keskenään hyvin erilaisia luonteita ja tulivat huonosti toimeen. Weimar oli kiivas ja kunnianhimoinen, kun taas Horn oli maltillinen ja vaatimaton. Horn oli tottunut saamaan käskynsä Kustaa II Aadolfilta, jolta perimäänsä ruotsalaista sotataitoa hän pyrki toteuttamaan taistelukentällä. Ruotsi hävisi taistelun, ja Horn joutui baijerilaisten vangiksi ja kahdeksaksi vuodeksi Burghausenin linnaan. Vasta vuonna 1642 hänet vaihdettiin vapaaksi kolmea keisarillista kenraalia vastaan, kun hän lupasi olla taistelematta keisaria vastaan.
Horn johti Ruotsin Skånessa operoivaa armeijaa Tanskan vastaisessa sodassa vuonna 1644 ja valtasikin koko maakunnan lukuun ottamatta Malmötä ja Kristianstadia. Vuonna 1651 kuningatar Kristiina antoi Hornille Porin kreivikunnan, johon kuului Porin kaupunki sekä yli 350 taloa Ulvilassa, Huittisissa ja Kokemäellä. Kreivikunta peruutettiin 1681. 1653 Hornista tuli Ruotsin valtakunnanmarsalkka ja sotakollegion presidentti. Hän kuoli vuonna 1657 valmistellessaan sotaa Tanskaa vastaan, joka oli liittymässä Pohjan sotaan Ruotsia vastaan.
Jack Kevorkian
Jack Kevorkian (26. toukokuuta 1928 Pontiac, Michigan – 3. kesäkuuta 2011 Royal Oak, Michigan) oli armenialaistaustaiseen perheeseen syntynyt kiistelty yhdysvaltalainen patologi.
Kevorkian tuli kuuluisaksi kuolemansairaiden potilaiden avustettujen itsemurhien kannattajana. Vuonna 1991 Michiganin osavaltio epäsi häneltä lääkärinoikeudet. Hän itse ilmoitti avustaneensa vähintään 130:ssa kuolemansairaan henkilön itsemurhassa.
Kevorkian antoi esittää 22. marraskuuta 1998 60 Minutes -ohjelmassa hänen syyskuussa nauhoittamansa videon ALS-potilas Thomas Youkin eutanasiasta. Hänet tuomittiin vuonna 1999 10–25 vuoden vankeusrangaistukseen.
Kevorkian oli jazzmuusikko ja säveltäjä. Vuonna 1999 Genevessä toimiva itsehallintoyhteisö EXIT antoi David Woodardille tehtäväksi orkestroida Kevorkianin urkuteokset puhallinorkesterille.
Kevorkian kuoli 83-vuotiaana jouduttuaan sairaalaan munuais- ja sydänongelmien takia.
Barry Levinson ohjasi HBO:lle vuonna 2010 tosipohjaisen televisiodraaman Jack Kevorkian – Tohtori Kuolema (You Don't Know Jack). Siinä nimiosaa esittää Al Pacino.
Quintus
Quintus (lyhenne Q. tai Qu.) on roomalainen prenomen eli etunimi. Nimi tarkoittaa "viides". Sen naispuolinen muoto on Quinta.
Kuuluisia Quintuksia:
Kwintus
Ville-Joonas Peltola
Ville-Joonas Peltola (s. 16. helmikuuta 1985 Kangasala) on suomalainen entinen jääkiekkopuolustaja, joka edusti Suomi-sarja -joukkue KOO-VEE:ta. Isokokoisen Peltolan vahvuudet olivat monipuolisessa pelaamisessa ja hän osasi tarvittaessa myös tapella. Nykyisin Peltola toimii kakkosvalmentajana entisessä joukkueessaan Kooveessa.
Ura
Peltola on Tapparan kasvatti. Hän voitti joukkueessa A-nuorten Suomenmestaruuden vuonna 2004. Kaudeksi 2005–2006 Peltola siirtyi kaksi sarjatasoa alemmas Lempäälän Kisan A-nuoriin. Hän teki myös debyyttinsä miesten peleissä pelatessaan yhden ottelun Suomi-sarjassa. Kaudet 2006–2007 ja 2007–2008 Peltola pelasi II-divisioonaa kotikaupunkinsa joukkueessa HC Eaglesissa. Hän oli molempina kausina joukkueen tehokkain puolustaja.
Vuodet 2008–2010 Peltola pelasi Suomi-sarjaa KOO-VEEn joukkueessa. Helmikuussa 2010, Mestiksen siirtorajan kynnyksellä hän palasi loppukevääksi Lempäälän Kisaan. Peltola jakoi 33 minuutillaan kevään 2010 pudotuspelien jäähypörssin voiton joukkuetoverinsa Tommi Välimaan kanssa. Hän teki huhtikuussa 2010 vuoden mittaisen jatkosopimuksen LeKin kanssa.
Kaudella 2010–2011, tammikuussa 2011 Peltola sai kutsun Tampereen Ilveksen SM-liigajoukkueeseen. Joukkue kärsi puolustajapulasta, sillä Arto Tukio oli pelikiellossa, Antti Bruun loukkaantunut ja Jyrki Jokipakka alle 20-vuotiaiden MM-kilpailuissa. Peltola pelasi yhden ottelun 4. tammikuuta 2011 HIFK:ta vastaan, jossa hän sai jääaikaa 17.12 minuuttia. Peltola keräsi yhden syöttöpisteen ollessaan toinen syöttäjä Matias Myttysen tekemään jatkoaikamaaliin. Hän sai myös yhden kahden minuutin jäähyn. Pääosin Peltolan kausi kului kuitenkin LeKissä, jossa hän teki 44 runkosarjaottelussa tehot 1+4=5.
127 tuntia
127 tuntia (127 Hours) on Danny Boylen käsikirjoittama ja ohjaama seikkailuelokuva vuodelta 2010. Elokuvan pääosaa näyttelee James Franco. Boylen lisäksi elokuvaa oli kirjoittamassa Simon Beaufoy. Elokuvan tuottajina olivat Christian Colson ja John Smithson.
Elokuva perustuu vuorikiipeilijä Aron Ralstonin omaelämäkertaan Kiven ja kovan paikan välissä. Vuonna 2003 Ralstonin käsi jäi jumiin siirtolohkareen ja kallionseinämän väliin Robbers Roostissa, Utahissa. Hän oli loukussa yli viisi vuorokautta, mutta selviytyi lopulta amputoimalla kätensä tylsällä veitsellä.
Elokuvan musiikin on säveltänyt A. R. Rahman, joka sävelsi musiikin myös Boylen edelliseen elokuvaan Slummien miljonääri. Elokuva sai hyvän vastaanoton kriitikoilta ja sai kuusi Oscar-ehdokkuutta muun muassa parhaan elokuvan ja parhaan miespääosan kategorioissa.
Ikaalisten lukio
alt=Valkoinen uusi koulurakennus, rakennuksen vasemmassa laidassa harmaa, tornimainen rakennelma, jossa logo Sasky ja teksti IDEA-kampus.|pienoiskuva|SASKY koulutuskuntayhtymän IDEA-kampuksen uudisrakennus Ikaalisissa. Samassa rakennuksessa toimivat Ikaalisten lukio, Ikaalisten kauppaoppilaitos sekä osa Ikaalisten käsi- ja taideteollisuusoppilaitoksen aloista. Ikaalisten lukio on päivälukio, jossa voi suorittaa lukion päättötodistuksen ja ylioppilastutkinnon. Yleissivistävät opinnot valmistavat sinua jatko-opintoihin korkeakouluissa ja muissa oppilaitoksissa. Ikaalisten lukio liittyi SASKY koulutuskuntayhtymään (Sasky) vuoden 2020 alussa. Lukio toimii Ikaalisissa IDEA-kampuksella vuonna 2020 valmistuneessa rakennuksessa. Samalla kampuksella toimii myös Saskyn kaksi muuta oppilaitosta, Ikaalisten kauppaoppilaitos ja Ikaalisten käsi- ja taideteollisuusoppilaitos.
Ikaalisten lukion opiskelijat pääsevät mukaan toteuttamaan nuorisomusikaalia, joka on Ikaalisissa toteutettu kahden vuoden välein. Lukion urheiluakatemiatoiminta mahdollistaa lukio-opiskelun ja tavoitteellisen urheilun yhdistämisen.
Eduardo Blanco Amor
thumb Eduardo Blanco Amor (14. syyskuuta 1897 Ourense – 1. joulukuuta 1979 Vigo) oli espanjalainen kirjailija ja toimittaja, joka kirjoitti sekä espanjaksi että galician kielellä.
Blanco Amor tuli vaatimattomista oloista eikä käynyt paljoakaan kouluja, mutta silti hän pääsi vuonna 1915 El diario de Orense -lehden toimitussihteeriksi. Hän tutustui kirjallisiin piireihin ja Galician kansallisuusaatteeseen Burgosin kaupungissa. Vuonna 1919 Blanco muutti Argentiinaan. Siellä hän julkaisi runoja ja otteita keskeneräiseksi jääneestä romaanistaan ja perusti galicialaisen teatteriryhmän. Vuonna 1959, juuri ennen Eurooppaan palaamistaan, Blanco Amor julkaisi pääteoksensa Esmorgan, jota pidetään galicialaisen kirjallisuuden uudistumisen merkkiteoksena. Palattuaan Galiciaan hän palasi myös galician kielen käyttöön ja vuonna 1962 ilmestynyt seuraava romaani Os biosbardos (Kuu) sai myös suuren suosion. Viimeisinä vuosinaan hän keskittyi kirjoittamaan teatterille.
Blanco Amorin teoksissa toistuvia teemoja ovat vaikea suhde isän kanssa ja äitihahmon kärsimykset.
Kirjallisen toimintansa lisäksi Blanco Amor otti valokuvia. Kolmentuhannen kuvan kokoelmaa säilytetään Ourensen kirjastossa, ja vuosina 1933–1973 otetuista kuvista julkaistiin valokuvateos vuonna 2004.
Taylor Fletcher
Taylor Fletcher (s. 11. toukokuuta 1990) on yhdysvaltalainen yhdistetyn hiihtäjä. Fletcher osallistui ensimmäiseen yhdistetyn maailmancupin osakilpailuunsa kaudella 2008–2009 Chaux-Neuvessa. Hän sijoittui ensimmäisen kerran kymmenen parhaan joukkoon oltuaan kymmenes Ramsaussa joulukuussa 2012. Ensimmäisen palkintosijansa hän saavutti oltuaan kolmas Seefeldissä tammikuussa 2013. Hän sijoittui kolmanneksi myös Sapporossa tammikuussa 2015.
Talviolympialaisissa 2010 Fletcher osallistui suurmäen kilpailuun sijoittuen viimeiseksi eli 45:nneksi. Oslon MM-kisoissa 2011 hän oli normaalimäen kilpailussa 26:s ja suurmäen kilpailussa 35:s. Val di Fiemmen MM-kilpailuissa 2013 hän sijoittui normaalimäen Gundersen-kilpailussa 25:nneksi. Normaalimäen joukkuekilpailusta Fletcher voitti pronssia Yhdysvaltojen joukkueessa. Sotšin olympialaisissa 2014 hän oli suurmäen Gundersen-kilpailussa 20:s, normaalimäen vastaavassa 33:s ja joukkuekilpailussa kuudes.
Ihmemaassa
Levyn ensimmäisenä singlenä julkaistiin alun perin Käytettyä rakkautta (1986) -albumilta löytyvä Rakkauden voima  -kappale. Single ilmestyi 11. joulukuuta 2015.
Levy on duon ensimmäinen. Nurmio itse kutsuu uutta kokoonpanoaan ”autenttiseksi duoksi”. ”Tällä tarkoitan sitä, että kokoonpanossa on kaksi soittajaa, jotka soittavat ja laulavat kaiken itse ja yhdellä kertaa paikan päällä. Tämä levy on äänitetty luomumetodilla kaverin pikkustudiossa. Se on samanlaista soittoa kuin himassa tai keikoillakin”, Nurmio kertoo. Levylle valikoidut biisit toimivat hyvin folktyylillä esitettyinä ja ovat lähellä sitä intiimiä ja alkuperäistä vaihetta, missä laulut ovat ennen kuin niitä aletaan sovittaa bändille.
Kaikki kappaleet ovat uusia versioita aiemmin levytetyistä kappaleista.
Kappaleet
Kaikki 12 kappaletta on kirjoittanut Tuomari Nurmio.
Skyytia
pienoiskuva|Skyytia ja sen lähialueet noin 100 eaa. Skyytia oli antiikin aikainen alue Keski-Euraasiassa. Sitä asuttivat iranilaista alkuperää olleet skyytit. Antiikin kreikkalaiset kutsuivat kaikkia Euroopan koillispuolisia alueita ja Mustanmeren pohjoispuolta Skyytiaksi.
Iso Peräjärvi
Iso Peräjärvi on Keski-Suomessa Jyväskylässä Vellipohjan kylän lähellä sijaitseva järvi.
Maantietoa
Järven pinta-ala on 1,1 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 450 metriä.
Länsi-Pohjan musiikkiopisto
Meri-Lapin musiikkiopisto, alkujaan Kemin kaupungin musiikkiopisto, on perustettu 1967. Sen perustaja ja ensimmäinen johtaja oli säveltäjä Erkki Aaltonen. Sen toiminta-alueeseen kuuluvat Kemi, Keminmaa, Simo, Tervola ja Tornio. Musiikkiopiston päätoimipiste sijaitsee Kemin kaupungissa.
Opetusta annetaan Kemissä kulttuurikeskuksessa. Torniossa musiikkiopisto toimii Hannulan koulun tiloissa Putaalla.
Abraham Lincoln: Vampire Hunter
Abraham Lincoln: Vampire Hunter on vuonna 2012 julkaistu yhdysvaltalainen toimintaelokuva, joka perustuu Seth Grahame-Smithin kirjoittamaan vuonna 2010 julkaistuun samannimiseen romaaniin. Elokuvan on ohjannut Timur Bekmambetov ja tuottanut Tim Burton. Elokuvan pääosaa näyttelee Benjamin Walker, joka esittää Abraham Lincolnia.
Elokuvan kuvaukset alkoivat maaliskuussa 2011. Elokuva sai ensi-iltansa Isossa-Britanniassa ja Yhdysvalloissa kesäkuussa 2012, ja elokuvan ensi-ilta Suomessa oli 3. elokuuta.
Linkin Parkin kappale ”Powerless” soi elokuvan lopputekstien aikana.
C’est pas fini
C'est pas fini on Sniper-yhtyeen toinen kokoelmalevy, jonka kokoamisessa olivat mukana yhtyeen Facebook yhteisön jäsenet. Levy julkaistiin 10. joulukuuta 2009.
3 Inches of Blood
3 Inches of Blood on kanadalainen heavy metal -yhtye, joka on perustettu Vancouverissa vuonna 2000. Yhtyeen musiikissa on power metalin lisäksi NWOBHM-, thrash metal- ja metalcorevaikutteita.
Mud’s Greatest Hits
Mud’s Greatest Hits on brittiläisen Mud-yhtyeen vuonna 1975 julkaistu kokoelma-albumi. Mukana ovat yhtyeen vuosien 1972–75 kaikkien singlejen A-puolet.
Kappaleet
A-puoli
B-puoli
Sauber C21
Sauber C21 oli sveitsiläisen Formula 1 -talli Sauberin käyttämä auto kaudella 2002. Autolla kilpailivat saksalainen Nick Heidfeld, brasilialainen Felipe Massa ja saksalainen Heinz-Harald Frentzen.
Tšerykau
thumb|left|250px|[[Kaukokulkeumana levinneen cesium-137:n aiheuttama aktiivisuus on kohonnut Tšerykaun lähistöllä Tšernobylin ydinkatastrofin johdosta.]]
Eino Makunen
Eino Arto Uolevi Makunen (s. 1. marraskuuta 1931 Kotka ) on kauneuskilpailuja järjestävän Finnartist Oy:n hallituksen puheenjohtaja. Missikeisariksi kutsuttu Makunen on luotsannut Miss Suomi- ja Suomen Neito -kilpailuja vuodesta 1962 lähtien. Hän luopui Miss Suomi -kisojen vetovastuusta vuonna 2008.
Makunen valmistui Suomen Liikemiesten Kauppaopistosta vuonna 1952 ja työskenteli ensin Liikemainos Oy:ssä. Sen sisaryhtiö Ohjelmapalvelu Oy järjesti missikilpailuja. Ohjelmapalvelun ajauduttua konkurssiin Makunen osti Miss Suomi -kisan oikeudet 1961.
Makunen on naimisissa ja hänellä on kolme tytärtä, joista nuorin Riikka Palin on toiminut missiemona Miss Suomi -kiertueilla.
Suuri palatsi (Bangkok)
Aiemmin palatsialueella asui kuninkaan ja hänen hovinsa lisäksi myös maan hallituksen päättävä elin. Palatsialueella sijaitsi myös rahapaja. Temppelien ja hovin asumusten rakentaminen aloitettiin vuonna 1782 kuningas Rama I:n hallituskaudella. Myöhemmin paikkaa laajensivat muut Chakri-dynastian kuninkaat.
Vastapäätä Suurta palatsia on pienessä temppelirakennuksessa säilytettävä kaupungin peruskivi Lak muang, jonka uskotaan pystyvän toteuttamaan toivomuksia. Pylvään pystytettiin Rama I:n hallituskaudella. Lak muang on piste, josta kaupungin etäisyydet mitataan.
Kaksi 200-vuotiasta kiinalaista kivileijonaa vartioi Dusit Maha Prasadin vastaanottosalin porttia. Näiden patsaiden kerrotaan olleen painolastina kiinalaisessa, riisiä tuoneessa džonkissa. Nykyinen vastaanottosali rakennettiin vuonna 1789 paikalle, johon salama oli iskenyt. Rakennuksessa on perinteinen kullattu, yhdeksänportainen katto. Kattoa tukee neljä garudaa, jotka syleilevät lohikäärmeenpäisiä käärmeitä.
Valkomarmorisessa riisuutumispaviljongissa kuningas kohensi seremoniallista päähinettään ennen astumistaan valtaistuinsaliin.
Koko rakennusryhmän vaikuttava keskipiste on Chakri Mahaprasad. Se rakennettiin Chulalongkornin hallituskaudella. Palatsi edustaa renessanssityyliä, jossa on siamilaisia yksityiskohtia, kuten keskiparvekkeen ja sisääntuloportaikon perinteinen katto, joka kohoaa asteittain seitsemäksi torniksi. Keskimmäisen huipun alla on kultainen uurna, jossa on Chakri-kuninkaiden tuhka.
Idän suunnalla on Amarindran vastaanottosali, joka on rakennettu Rama I:n hallituskaudella. Täällä on kaksi valtaistuinta: ylempi laivan muotoinen, ja alempi, joka on katettu upealla yhdeksänportaisella, valkealla katoksella.
Rapakivenjärvi
Rapakivenjärvi on Kymenlaaksossa, Kouvolan ja Kotkan rajalla sijaitseva järvi. Järvi ja sitä ympäröivä suo ovat mukana ehdokkaana luonnonsuojelualueeksi. Järvi sijaitsee Inkeroisista hieman Kotkaan päin.
Porosaari
Porosaari voi viitata seuraaviin maantieteellisiin kohteisiin:
Rapakivenjärvi
Maantietoa
Järven pinta-ala on 38 hehtaaria, sen avoveden alue on 350 metriä pitkä ja 300 metriä leveä. Entisen järven suuruinen kosteikko on 900 metriä pitkä ja 600 metriä leveä. Se on autio kosteikko, jolla ei ole kartan mukaan saaria. Järven rantaviivan pituus on 2,4 kilometriä ja sen rannat ovat 100–400 metriä leveää avosuota. Lähimmät tiet liittyvät läheisiin peltoviljelmiin. Suon eteläpuolen ylittää Kotkan ja Kouvolan välinen kuntaraja.
Luontoarvoja
Järvi ja sitä ympäröivät suoalueet ovat mukana Natura 2000- ohjelmassa (52 hehtaaria, FI0401004) ehdokkaana suojelualueeksi, mutta suojelualueella ei ole vielä lainsuojaa. Alue on linnustollisesti hyvin monipuolinen, sillä se sopii hyvin sekä vesilinnuille että kahlaajille. Järven keskellä on pieni avovesialue, jota reunustaa myrkkykeison, piukkasaran ja luhtakastikan muodostamat kasvustot. Näiden ympärillä on osmankäämin, pullosaran, kurjenjalan ja piurun kasvustoja. Rantapuusto on valtaosin hieskoivikkoa ja varsinkin etelä- ja kaakkoisrannoilla on runsaasti lahopuuta. Alueen kasviharvinaisuuksia ovat juurtokaisla, jonka esiintymä on Etelä-Suomen laajin, sekä piuru ja nuokkurusokki.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) järvi kuuluu. Järven vedenpinnan korkeus on 21,7 metriä mpy. Siihen on johdettu viereisen Rapajärvensuon ojat ja etelästä ojitetun Nälkäsuon johto-ojat. Järven laskujoki Rapakivenjoki lähtee sen länsirannasta ja se muuttuu edempänä Koskuenjoeksi ja myöhemmin Vuorenjoeksi, kunnes se laskee Takajoen laajentumaan Halkolanlahteen. Takajoki yhtyy Kymijokeen Hirvenmäen kohdalla.
Historiaa
Viimeisen jääkauden jälkeen Kymijoella oli laskuhaara, joka kulki Rapakivenjärven ja nykyisen Nummenjoen kautta mereen. Jokiyhteyden on katkaissut maankohoaminen, jolloin joki on siirtynyt virtaamaan lännemmäksi. Vaikka Kymijoki virtaa nykyään lännempänä, on se vielä viime vuosisatoina virrannut, korkeiden kevättulvien ylitettyä vedenjakajan, myös tätä entistä reittiä myöten mereen Kaarniemenlahdessa.
Kalmbergin kartastossa vuodelta 1855–1856 oli järvessä ilmeisesti enemmän vettä kuin nykyään. Se on piirretty karttaan järveksi, jonka koko vastaa pikemminkin nykyistä kosteikkoa kuin sen avoveden suuruutta. Laserkeilauskuvissa saattaa vieläkin erottaa menneisyyden tapahtumia entisen jokiuoman leveydestä, joka on nykyistä uomaa paljon leveämpi. Entisen jokiuoman pohjalla kulkee uusi, ehkäpä 1960-luvulla viimeisen kerran, perattu lasku-uoma Rapakivenjoki. Se yhtyy nykyään tukittuun Suurijokeen, joka virtasi Koskuenjoen kautta takaisin Kymijokeen.
Vuoden 1967 peruskartassa järven pohjois- ja eteläpuolella oli tulvavyöhykkeen ulopuolella peltomaata. Niiden läpi oli johdettu muutama vesioja järveen. Ojat toivat myös eteläiseltä Nälkäsuolta hieman vettä. Suota oli silloin alettu ojittamaan ja vuoden 1980 kartatssa ojia oli Nälkäsuolla tiheästi. Myös luoteipuolen Rapajärvensuo oli ojitettu. Puolet Järvenniityn pelloista on metsitetty uudelleen.
Kalaton (Jyväskylä)
Kalaton on Keski-Suomessa Jyväskylässä Korpilahdella Hankapohjan kylän lähellä sijaitseva lampi.
Maantietoa
Lammen pinta-ala on 1,8 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 178 metriä mpy.
Justin Thomas
thumb|right|250px|Thomas vuonna 2017 Justin Thomas (s. 29. huhtikuuta 1993 Louisville ) on yhdysvaltalainen golfaaja. Thomas on voittanut golfin Major-turnauksista PGA Championshipin vuonna 2017 ja samana vuonna hän voitti PGA Tourin ratkaisseen FedEx Cupin. Maaliskuussa 2018 Thomas nousi golfin maailmanlistalla toiseksi ja toukokuussa 2018 ykköseksi.
Amatööriura
Amatöörinä Justin Thomas voitti kaksi turnausta ja kuului Yhdysvaltojen vuoden 2010 junioreiden Ryder Cup-joukkueeseen. Vuonna 2012 Thomas sai vuoden parhaalle yliopistogolfaajalle myönnettävän Haskins Awardin. Justin Thomas siirtyi ammattilaiseksi vuonna 2013.
Ammattilaisuran alku
Ammattilaisuran alussa Justin Thomas ansaitsi pelioikeuden Web.Com Tourille kaudelle 2013-2014 karsintaturnauksien kautta. Ensimmäisen ammattilaisturnauksen Thomas voitti heti ensimmäisellä kaudellaan Web.Com Tourilla ja oli lopulta Tourin kokonaistilaston neljäs ansaiten osallistumisoikeuden golfin pääkiertueelle PGA Tourille kaudeksi 2014-2015. Ensimmäisellä kaudellaan PGA Tourilla hän oli kahdesti neljäs ja uran ensimmäinen PGA Tourin voitto tuli seuraavalla kaudella 2015-2016 Malesiassa loppuvuodesta 2015.
Kausi 2016–2017
Kausi 2016-2017 on ollut toistaiseksi Justin Thomasin uran menestyksekkäin. Kyseisellä kaudella hän teki läpimurtonsa maailman huipulle. Thomas voitti PGA Tourilla viisi turnausta, joista yksi oli Major-turnaus PGA Championship. Lisäksi Thomas voitti PGA Tourin voittajan ratkaisevan FedEx Cupin ja hänet valittiin PGA Tourin vuoden pelaajaksi. Justin Thomasin lisäksi vain kolme pelaajaa on pystynyt voittamaan PGA Tourilla viisi turnausta, joista yksi on Major-turnaus alle 25-vuotiaana sitten vuoden 1960. He ovat Jack Nicklaus, Tiger Woods ja Jordan Spieth.
Kausi 2017–2018
Kausi 2017-2018 on lähtenyt Thomasilla hyvin liikkeelle. Hän voitti turnauksen Etelä-Koreassa loppuvuodesta 2017 ja seuraava voitto tuli maaliskuussa 2018 Floridassa pelatussa turnauksessa. Vain viikkoa myöhemmin Justin Thomas oli Meksikossa WGC-Mexico Championshipissa toinen häviten Phil Mickelsonille uusintareiällä. Meksikon turnauksen jälkeen Thomas nousi maailmanlistan sijalta kolme sijalle kaksi Dustin Johnsonin perään.
USS Oriskany (CV-34)
USS Oriskany (runkonumerot CV-34 ja CVA-34) oli Yhdysvaltain laivaston Essex-luokan lentotukialus. Se oli laivaston kolmas Yhdysvaltain vapaussodan Oriskanyn taistelun mukaan nimetty alus. Alun perin se suunniteltiin pitkärunkoiseksi Essex-luokan alukseksi, joiden joskus katsotaan kuuluvan erilliseen Ticonderoga-luokkaan. Se otettiin palveluskäyttöön vuonna 1950 SCB-27 -päivityksen jälkeen, jonka tarkoitus oli tehdä aluksesta sopiva suihkuhävittäjille.
Gaggenau
Gaggenau on Rastattin piirikuntaan kuuluva kaupunki Baden-Württembergin osavaltiossa Saksassa. Se sijaitsee kahdeksan kilometriä koilliseen Baden-Badenin kylpyläkaupungista. Kaupunki on tunnettu autoteollisuuskaupunkina, ja siellä on muun muassa Daimlerin omistama autotehdas. Kesäkuun 2022 lopussa kaupungin väkiluku oli 30 213.
USS Oriskany (CV-34)
Valmistus
Alus tilattiin New Yorkin laivastontelakalta Camdenista New Yorkista, missä köli laskettiin 1. toukokuuta 1944. Alus laskettiin vesille 13. lokakuuta 1945 kumminaan Clarence Cannonin puoliso. Rakennustyöt keskeytettiin 12. elokuuta 1947 ja alus siirrettiin odottamaan päätöstä kohtalostaan. Korean sodan puhjettua kesäkuussa 1950 aluksen valmistumista kiirehdittiin. Alus otettiin palvelukseen 25. syyskuuta 1950 ensimmäisenä päällikönään Percy H. Lyon.
Palvelus
Alus lähti 6. joulukuuta 1950 New Yorkista Jacksonvilleen Floridaan koulutustarkastukseen, jonka aikana se vieraili jouluna Newportissa Rhodes Islandilla. Alus viipyi Jacksonvillessä 11. tammikuuta 1951 saakka, jolloin se vastaanotti lentotukialusrykmentti 1:n lentokoneet ja henkilöstön koeajolle Guantanamonlahdelle Kuubaan. New Yorkin laivastontelakalla 6. maaliskuuta – 2. huhtikuuta tehtyjen muutostöiden jälkeen alus vastaanotti lentotukialusrykmentti 4:n koulutettavaksi Jacksonvilleen, kunnes se lähti Newportista 15. toukokuuta Välimerelle liittyäkseen Yhdysvaltain 6. laivastoon.
Välimerellä 6. laivastossa
Vierailtuaan Ranskan, Italian, Kreikan ja Turkin satamissa sekä Tripolissa alus palasi 4. lokakuuta Quonset Pointiin Rhode Islandille. Alus siirtyi 6. marraskuuta Gravesendinlahdelle ammusten poistoon ja mastojen katkaisuun, jotta se mahtuisi East River Bridgen alitse matkalla New Yorkin laivastontelakalle. Telakalla alukselle asennettiin uusi lentokansi, ohjausjärjestelmä ja komentosilta. Työt valmistuivat 15. toukokuuta 1952. Alus lähti seuraavana päivänä Norfolkinlahdelle kuormaamaan ammuksia 19.–22. toukokuuta, minkä jälkeen se lähti Guantanamonlahden, Rio de Janeiron, Kap Hornin, Valparaison ja Liman kautta Tyynenmeren laivastoon San Diegoon, jonne alus saapui 21. heinäkuuta.
Gaggenau
pienoiskuva|Gaggenaun sijainti [[Rastattin piirikunta|Rastattin piirikunnassa.]] Ensimmäinen maininta Gaggenausta on vuodelta 1243. Se sai kaupunkioikeudet 1922. Kaupungista tuhoutui vuonna 1944 noin 70 prosenttia liittoutuneiden pommittaessa kaupungin teollisuuslaitoksia.
USS Oriskany (CV-34)
Korean sota
Lentorykmentti 102:n lentotukialuskelpoisuuden saavuttamisen jälkeen alus lähti 15. syyskuuta San Diegosta avustaakseen YK:n johtamia joukkoja Koreassa. Alus saapui 17. lokakuuta Jokosukaan ja se liittyi 31. lokakuuta Korean rannikolla taisteluosasto 77:ään. Aluksen lentokoneet hyökkäsivät pitkin rannikkoa vihollisen huoltolinjoille pommein ja ilmarynnäköin. Lentäjät ampuivat 18. marraskuuta alas kaksi MiG-15 hävittäjää ja vahingoittivat kolmatta.
Aluksen lentokoneiden iskut tykistöasemiin, joukkojen keskitysalueille ja varikoille sekä rintama-alueelle jatkuivat 11. helmikuuta 1953 asti. Oltuaan levossa Japanissa alus palasi taistelualueelle 1. maaliskuuta. Aluksen kannella lentokoneesta irtosi 6. maaliskuuta pommi, joka räjähti kolmannella pompulla surmaten kaksi ja haavoittaen 15 miehistönjäsentä.
Aluksen lentotoiminta jatkui 29. maaliskuuta asti, jolloin se vieraili Hong Kongissa. Alus palasi toiminta-alueelle jatkaen lentotoimintaa 8. huhtikuuta. Alus lähti 22. huhtikuuta Korean rannikolta Jokosukaan, mistä se jatkoi 2. toukokuuta edelleen Yhdysvaltoihin. Alus saapui San Diegoon 18. toukokuuta.
Oltuaan valmiuskoulutuksessa pitkin Kalifornian rannikkoa alus lähti 14. syyskuuta San Franciscosta avustamaan Yhdysvaltain 7. laivastoa Korean aselevon valvonnassa. Alus saapui 15. lokakuuta Jokosukaan, minkä jälkeen se risteili Japanin merellä, Itä-Kiinan merellä sekä Filippiinien alueella. Oltuaan tukemassa merijalkaväen maihinnousuharjoituksia Iwo Jimalla alus palasi San Diegoon 22. huhtikuuta 1954. Alus siirrettiin San Franciscon laivastontelakalle modernisoitavaksi, mikä valmistui 22. lokakuuta.
Oriskany lähti San Franciscosta ja se saapui 2. huhtikuuta 1955 Jokosukaan liittyne lentotukialusosastoon. Alus risteili Japanin ja Okinawan väliseltä alueelta Filippiineille. Alus lähti 7. syyskuuta kotimatkalle ja se saapui Alamedaan 21. syyskuuta.
Alus risteili Kalifornian rannikolla lentorykmentti 9:n lentäjien suorittaessa lentotukialuskelpoisuuksia. Alus lähti 11. helmikuuta 1956 Alamedasta läntiselle Tyynellemerelle, mistä se palasi 13. kesäkuuta San Franciscoon. Alus siirrettiin 1. lokakuuta huoltoon telakalle ja poistettiin palveluksesta 2. tammikuuta 1957 modernisointia varten. Alukselle asennettiin viisto lentokansi ja suljettu niin sanottu hurrikaanikeula. Puget Soundin laivastontelakalla Bremertonissa alukselle asennettiin uudet voimakkaammat höyrykatapultit.
Alus palasi 7. maaliskuuta 1959 palvelukseen San Franciscon laivastontelakalla päällikkönään James Mahan Wright. Neljä päivää myöhemmin alus lähti San Diegon edustalle koeajoihin kannellaan lentotukialusrykmentti 14. Alus oli Yhdysvaltain länsirannikolla, kunnes se 14. toukokuuta 1960 lähti läntiselle Tyynellemerelle. Alus palasi 15. joulukuuta San Diegoon. Alus siirrettiin 30. maaliskuuta 1961 San Franciscon laivastontelakalle viiden kuukauden huoltoon, johon sisältyi NTDS:n asennus.
Telakalta alus poistui 9. syyskuuta, minkä jälkeen se oli koulutuksessa San Diegon edustalla. Alus lähti 7. kesäkuuta 1962 Kaukoitään kannellaan lentotukialusrykmentti 16. Alus palasi San Diegoon 17. joulukuuta koululaivaksi länsirannikolle, mistä se lähti 1. elokuuta Kaukoitään. Alus saapui 31. elokuuta Subic Bayhin, mistä se jatkoi Japaniin. Alus lähti 31. lokakuuta Iwakunista Etelä-Vietnamiin, missä ollessaan se vastaanotti tiedon Saigonissa tapahtuneesta vallankaappauksesta. Kriisin yltyessä lentotukialus jatkoi tehtäväänsä Japanin satamista.
San Diegoon alus palasi 10. maaliskuuta 1964. Puget Soundin laivastontelakalla tehdyn huollon jälkeen alus lähti San Diegoon kertauskoulutukseen, minkä jälkeen tukialuslennosto 16:n pätevyys toimia lentotukialuksella tarkastettiin. Jakson aikana aluksella testattiin lentokannen sopivuutta laivaston uudelle ilmavalvontakoneelle E-2A Hawkeye:lle ja kahdeksan liittolaismaan korkea-arvoisten upseerien lentotukialuksen toimintaan tutustuminen.
San Diegosta alus lähti 5. huhtikuuta läntiselle Tyynellemerelle ja se saapui Subic Bayhin 27. huhtikuuta. Tällöin runsaasti Yhdysvaltain joukkoja oli noussut maihin Etelä-Vietnamiin tukemaan maan joukkoja taistelussa Viet Congin sissejä vastaan. Alus liittyi rannikolle koottuun laivasto-osastoon. Alus palasi 30. marraskuuta Subic Bayhin, mistä se jatkoi matkaansa. San Diegoon alus saapui 16. joulukuuta.
Alus lähti 26. toukokuuta 1966 San Diegosta Kaukoitään ja se saapui Jokosukaan 14. kesäkuuta. Alus lähti 27. kesäkuuta Etelä-Vietnamin rannikolle niin kutsutulle Dixie-asemalle. Taistelutoimet siirrettiin 8. heinäkuuta Tonkininlahdelle määritetylle Yankee-asemalle. Seuraavien kuukausien aikana alus käväisi täydentämässä varastojaan ja lepuuttamassa miehistöään Subic Bayssä.
Aluksella sattui Tonkininlahdella 27. lokakuuta 1966 tulipalo, kun laskuvarjolla pudotettava magnesium-soihtu syttyi itsestään. Inhimillisen virheen johdosta palava soihdun aiheuttama kuumuus aiheutti suuren tulipalon, joka levisi hangaarissa. Onnettomuudessa menehtyi 44 taistelulentäjää, joista osa oli ollut juuri vähää ennen taistelutehtävässä Vietnamin sotaan liittyen. pienoiskuva|right|250px|USS Oriskanyn tulipalo.
pienoiskuva|vasen|250px|Oriskany kaksi vuotta upotuksen jälkeen Vuonna 2004 Oriskany päätettiin upottaa keinotekoiseksi riutaksi Floridan rannikolle. Ympäristöselvitysten ja myrkyllisten aineiden poistamisen jälkeen se upotettiin 17. toukokuuta 2006 Meksikonlahdelle harrastussukeltamiseen sopivaan syvyyteen. Se on maailman suurin keinotekoinen riutta.
Aiheesta muualla
30.0425°N, -87.00639°W
ISO 3166-2:MZ
thumb|200px|[[Mosambikin maakunnat: 1 – Cabo Delgado 2 – Gaza 3 – Inhambane 4 – Manica 5 – Maputo (pääkaupunki) 6 – Maputo 7 – Nampula 8 – Niassa 9 – Sofala 10 – Tete 11 – Zambezia]] ISO 3166-2:MZ on ISO-standardointijärjestön standardi, joka määrittää geokoodit Mosambikille. ISO 3166-2:MZ on ISO 3166-2 -standardin osajoukko, joka määrittää kymmenen maakunnan sekä pääkaupunki Maputon koodit.
Koodit
Koodin ensimmäinen osa on ISO 3166-1 -standardin mukainen Mosambikin maakoodi ”MZ”. Toinen osa on aluekohtainen kirjain, paitsi pääkaupunki Maputolla kolmikirjaiminen tunnus.
Adone Zoli
Adone Zoli (16. joulukuuta 1887 – 20. helmikuuta 1960) oli italialainen poliitikko. Hän toimi Italian pääministerinä vuosina 1957–1958 neljäntoista kuukauden ajan. Hän toimi myös oikeusministerinä, valtiovarainministerinä ja budjettiministerinä eri hallituksissa.
Zoli edusti kristillisdemokraattista puoluetta, ja toimi kansanedustajana 1948-1953. Hän oli koulutukseltaan lakitieteen maisteri ja ammatiltaan asianajaja.
Perris (Kalifornia)
Perris on kaupunki Riversiden piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 68 386. Se sijaitsee 28,3 kilometrin päästä Riversiden kaupungista.
Tinasotilaat
thumb|Tinasotilaiden valamista 1900-luvun alun muoteilla. Tinasotilaat (myös lelusotilaat tai pikkusotilaat) ovat tinasta tehtyjä lelusotilaita. Nykyisin samanlaisia hahmoja valmistetaan muovista leluiksi.
Historia
Vanhin tunnettu tinasotilas on roomalainen legioonalainen vuodelta 200 jaa. Sitä edeltäneet ja monet myöhemmät tinakuviot ovat uskonnollisia votiiviesineitä, pyhiinvaeltajien matkamuistoja tai koristeita.
Tinanvalaja Johann Gottfried Hilpert (1732–1801) Nürnbergistä alkoi vuonna 1760 valaa tinasta litteitä esineitä, sotilaita, eläimiä ja kukkia. Keksintö levisi nopeasti, ja Fredrik Suuren ansiosta tinasotilaista tuli hyvin suosittuja poikien leikkikaluja.
Sauber C22
Sauber C22 oli sveitsiläisen Formula 1 -talli Sauberin käyttämä auto kaudella 2003. Autolla kilpailivat saksalaiset Nick Heidfeld ja Heinz-Harald Frentzen.
Porosaari (Ranua)
Saaren suurin pituus on noin 4,8 kilometriä ja sen suurin leveys on 2,2 kilometriä. Levein kohta on saaren pohjoisosassa, eteläosa muuttuu kapenevaksi kannakseksi ja päättyy Porosaarennokan niemeen. Saaren korkeimmat kohdat kohoavat noin kymmenen metrin korkeuteen järven pinnan yläpuolelle. Maastonmuodoiltaan saari on kumpuilevaa, ja harjujen väliin jäävillä alangoilla vallitseva luontotyyppi on joko suota tai avosuota. Saarella on myös kolme lampea, Porolampi, Kaijanlampi ja Ahmalampi, joiden vedenpinta on noin metrin Simojärven vedenpinnan yläpuolella.
Saarella on yksi pientila sekä kesäasuntoja. Saarella on myös kaksi laavua sekä kamiinalämmitteinen Porosaaren autiotupa. Tupa on niin kutsuttu päivätupa, sillä siellä ei ole makuupaikkoja.
Ranuan Historian mukaan saari on saanut todennäköisesti nimensä metsäsaamelaisten tavasta pitää poroja saarella.
Mantšun kieli
Historia
Mantšu on tunguusikielenä harvinainen siitä, että sillä on kirjallista historiaa. Sillä on oma kirjoitusjärjestelmänsä, joka pohjautuu mongolin kirjoitusjärjestelmään. Mantšua kirjoitetaan mongolin tavoin ylhäältä alas ja vasemmalta oikealle. Koska tällä tavalla kirjoitettuja kieliä on maailmassa kovin vähän, on mantšun kirjoittaminen tietokoneella likimain mahdotonta vaikka kirjaimet sisältyvätkin Unicode-standardiin.
Teoksen "Mantšujen todelliset asia­kirjat" (mantšuksi manju-i yargiyan kooli, ) mukaan mantšujohtaja Nurhaci päätti muuttaa mongolin kirjaimiston mantšuille sopivaksi vuonna 1599. Hän arvosteli sitä, että lukutaidottomat kiinalaiset tai mongolit saattoivat ymmärtää omaa kieltään kun sitä luettiin ääneen, mutta mantšuilla näin ei ollut, sillä mongolikirjurit kirjoittivat heidän dokumenttinsa. Hän jätti huomiotta neuvonantajiensa Erdenin ja G’again vastalauseet, ja hänen ansiokseen lasketaan mongolin kirjoituksen mukauttaminen mantšun kieltä varten. Syntynyt kirjoitusjärjestelmä tunnetaan nimellä tongki fuka aku hergen ("kirjoitus ilman pisteitä ja palloja"). Vuonna 1632 Dahai lisäsi kirjoitukseen diakriittisiä merkkejä selventääkseen alkuperäisen mongolin kirjoituksen moniselitteisyyttä. Esimerkiksi sanan alussa esiintyvä k ei saa diakriittisiä merkkejä, g merkitään pisteellä ja h ympyrällä, joten ne ovat erotettavissa toisistaan. Tämän muutoksen kautta syntyi normaalikirjoitus, joka tunnetaan nimellä "tongki fuka sindaha hergen" ("kirjoitus pisteiden ja pallojen kera"). Tämän ansiosta mantšun aakkosto on melko yksiselitteinen.
Puhujamäärän lasku
Historiallisesti monet eurooppalaiset tutustuivat mantšun kieleen ennen kuin tutustuivat kiinaan. Mantšu oli Qing-dynastian alkuaikoina keisarillisen hallinnon pääasiallinen kieli, mutta 1800-luvulla sitä ei enää osattu sujuvasti edes hovissa. Mantšuriastakin kieli oli jo hyvää vauhtia häviämässä. Tästäkin huolimatta kaikki keisarilliset dokumentit Qing-dynastian loppuun saakka (1911) kirjoitettiin sekä kiinaksi että mantšuksi. Kun japanilaiset vuonna 1932 miehittivät Mantšuriaan ja perustivat sinne nimellisesti itsenäisen Mantšukuon valtion, mantšun kieli otettiin siellä jälleen viralliseksi kieleksi, mutta puhekielenä se ei enää elpynyt. Nykyisin kirjoitettua mantšua näkee Qing-dynastian aikaisessa arkkitehtuurissa kuten Kielletyssä kaupungissa, jonka historialliset merkinnät on kirjoitettu sekä mantšuksi että kiinaksi, ja mantšunkieliset kirjoitukset ovat tärkeitä Qing-dynastian aikaisen Kiinan tutkimisessa.
Nykyisin Mantšuriana tunnetulla alueella juuri kukaan ei puhu mantšua, vaan alue on täysin kiinalaistunut. Itse asiassa suurin osa kielen nykyisistä puhujista ovat xibet, jotka asuvat Ili-laaksossa Sinkiangissa, jonne heidät siirsi keisari Qianlong vuonna 1764. Nykyinen xiben kieli on varsin samanlaista kuin mantšu, joskin kirjoituksessa ja ääntämyksessä on pieniä eroja. Xibet eivät kuitenkaan pidä itseään mantšuina.
Konsonantit
Lähde:
Vokaalit
Lähde:
Kielioppi
Mantšu on agglutinoiva kieli, jonka perussanajärjestys on subjekti-objekti-verbi (SOV).
Verbit eivät taivu persoonan tai luvun mukaan samoin kuin kiinassa.
Mantšun substantiivit
Substantiiveilla mantšussa on useita sijamuotoja, jotka voi päätellä niiden päätteistä:
John Hellman
Opinnot
Hellman kävi kahdeksan luokkaa Helsingin ruotsalaista reaalilyseota. Hellman suoritti Sotilashallinnollisten kurssien 1. jakson vuonna 1929 ja 2. jakson vuosina 1930–1931.
Jääkärikausi
thumb|300px|Jääkäripataljoona 27:n 3. komppania. Helman toimi liikealalla kunnes liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 27. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 5. lokakuuta 1916 pataljoonan täydennysjoukkoon, josta hän palasi komppaniaansa 7. elokuuta 1917.
Suomen sisällissota
Hellman saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan muonitusupseeriksi 1. Jääkärirykmentin 1. jääkäripataljoonaan, jonka mukana osallistui sisällissodan taisteluihin Lempäälässä, Säiniöllä ja Viipurissa.
Sisällissodan jälkeinen aika
Sisällissodan jälkeen suoritetun armeijan uudelleenjärjestelyn yhteydessä Hellman sijoitettiin Suomen valkoiseen kaartiin, missä hän toimi aluksi 3. pataljoonan muonitusupseerina ja myöhemmin 1. pataljoonan adjutanttina sekä 1. komppanian nuorempana upseerina. Rykmenttiin hän sai komennuksen adjutantiksi 1. kesäkuuta 1919 ja 9. tammikuuta 1920 alkaen majoitusmestariksi. Hänet siirrettiin 16. toukokuuta 1921 Karjalan kaartin rykmenttiin, mutta sinne juurikaan ehtimättä hänet komennettiin edelleen Helsingin komendanttivirastoon adjutantiksi. Armeijasta hän erosi 22. heinäkuuta 1921 ja liittyi suojeluskuntajärjestön palvelukseen. Hänet sijoitettiin harjoituspäälliköksi Loviisan suojeluskuntaa. Uudelleen hän astui armeijan palvelukseen 4. marraskuu 1924 ja hänet sijoitettiin Suomen valkoiseen kaartiin majoitusmestariksi, josta hänet siirrettiin 15. maaliskuuta 1926 talouspäälliköksi Rautatiepataljoonan, josta hänet edelleen siirrettiin 13. huhtikuuta 1927 talouspäälliköksi Kuormastopataljoonan ja niin ikään 15. kesäkuuta 1928 talouspäälliköksi Autopataljoonaan, josta hän palasi takaisin Kuormastopataljoonaan 12. lokakuuta 1928, jonka nimi muutettiin myöhemmin ensin Huoltopataljoona 2:ksi ja myöhemmin Huoltopataljoonaksi ja viimein Huoltorykmentiksi. Viransijaisuuksia Hellmanilla oli esimerkiksi Pataljoonankomentajan tehtävät 10. kesäkuuta – 28. heinäkuuta 1930 ja 26. tammikuuta – 28. helmikuuta 1934 väliset ajat.
Talvi- ja jatkosota
Hellman osallistui talvisotaan Vaatetusvarikon päällikkönä, missä tehtävässä hän jatkoi myös välirauhan aikana, mutta jatkosodan puhjettua hänet siirrettiin Puolustusvoimain Pääesikunnan intendenttiosaston kalustotoimiston päälliköksi, missä tehtävässä hän toimi koko sodan ajan Sodan jälkeen hänet siirrettiin Puolustusvoimain Pääesikunnan toimistopäälliköksi, josta tehtävästä hän erosi vakinaisesta palveluksesta vuonna 1945.
Luottamustoimet
Hellman toimi Rautatiepataljoonan kunnianeuvoston puheenjohtajana vuonna 1927 ja Upseerien ampumayhdistyksen Viipurin alaosaston puheenjohtajana vuosina 1931–1939 sekä Viipurin ampumaseuran johtokunnan jäsenenä vuosina 1930–1939. Upseerien ampumayhdistyksen johtokunnan jäsenjäsenenä hän toimi vuosina 1935–1943. Huoltopataljoona 2:n upseerikerhon puheenjohtajana hän toimi vuonna 1933.
Saavutukset
Hellmanilla oli erikoismestarin arvo kivääriammunnassa ja mestarin arvo pienoiskivääri- ja pistooliammunnassa.
Myllyjärvi (Jyväskylä, Korpilahden kirkonkylä)
Myllyjärvi on Keski-Suomessa Jyväskylässä Korpilahdella Korpilahden kirkonkylän lähellä sijaitseva järvi.
Maantietoa
Järven pinta-ala on 2,6 hehtaaria, se on 250 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Laajakoskenjärvi
Laajakoskenjärvi on Kymenlaaksossa Kotkassa, Laajakoskella sijaitseva järvi.
Maantietoa
Järven pinta-ala on 38 hehtaaria, se on 800 metriä pitkä ja 450 metriä leveä. Sen erottaa Kymijoen itäisestä laskuhaarasta eli Pernoonhaarasta kapea kannas, jonka itäpuolella se sijaitsee. Järvessä ei ole saaria ja sen rantaviivan pituus on 3,0 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) järvi kuuluu. Järven vedenpinnan korkeus on 13,7 metriä mpy. Järveen on laskenut pelto-oja Laajakosken kylän takaa. Se on tuonut Ohrakankaan rinteiden soiden kuivatusvedet sekä nykyään myös Mustamaan turvetuotantoalueen kuivatusvedet. Järvellä on lyhyt lasku-uoma Uittu, joka virtaa soistuneen kannaksen poikki Kymijokeen Jäppilän kohdalle. Vanhojen karttojen mukaan lasku-uoma on ollut aikoinaan leveämpi.